Biatorbágy

Biatorbágy (saksa keeles Wiehall-Kleinturwall) on linn Ungaris Pesti komitaadis Budakeszi kreisis.

 Geograafiline asend 
Biatorbágy asub Budapesti kesklinnast ligikaudu 21 km läänes. Linna läbib Budapest–Hegyeshalom–Rajka raudteeliin.

 Ajalugu 
Biatorbágy moodustati 1966. aastal Bia (saksa keeles Wiehall) ja Torbágy (saksa keeles Kleinturwall) asulate ühendamise tulemusel. Kahe asula nimed esinevad ürikutes esimest korda 1192. aastal. Pärast Türgi ikke lõppu oli piirkond tühjaks jäänud. Bia taasasustati 17. sajandil ungarlastega, Torbágy aga 18. sajandil saksa asunikega. 1946. aastal saadeti suur osa saksa rahvusest elanikke riigist välja.Történet Biatorbágy város hivatalos honlapja. Vaadatud 12. detsembril 2023

Biatorbágy sai linnaõigused 1. juulil 2007.Biatorbágy város 1192-1966-2007 Biatorbágy város hivatalos honlapja. Vaadatud 12. detsembril 2023

Terrorist ja insener Szilveszter Matuska juhtis 13. septembril 1931 Biatorbágy raudteeviaduktil rööbastelt välja Viini sõitva kiirrongi. Hukkus 22 inimest. Vigastada sai 120 inimest, neist 17 raskelt.The Train Wrecker Crime Magazine, 16. mai 2016. Vaadatud 12. detsembril 2023

 Sõpruslinnad 
 Herbrechtingen, Saksamaa
 Remetea, Rumeenia
 Kiti, Küpros
 Dolný Štál, Slovakkia
 Velõka Dobron, Ukraina

 Viited 

Kategooria:Ungari linnad
Kategooria:Pesti komitaat